Mohd Farid Ravi Abdullah

Yang Hormat Prof. Dato' Dr. Mohd Farid Ravi bin Abdullah (lahir sebagai Jasiah a/l Ravi; 28 November 1971) ialah seorang ahli akademik dan pendakwah Islam di Malaysia. Beliau kini berkhidmat sebagai Rektor Universiti Islam Selangor sejak 1Januari 2022. Beliau juga ialah seorang penulis buku.

 Pendidikan 
Mohd Farid merupakan sarjana muda Usuluddin dari Universiti Ali al-Bait, Jordan dan sarjana Pengajian al-Quran & al-Sunnah dari Universiti Kebangsaan Malaysia (UKM) Malaysia. Beliau memperoleh Ijazah Doktor Falsafah dalam bidang Tafsir & Ulum al-Quran dari Universiti Jordan pada 2015.

 Kehidupan peribadi 
Mohd Farid dilahirkan dalam keluarga Kristian. Beliau tertarik dengan pembelajaran agama Islam sejak kecil sehingga mendorongnya untuk memeluk Islam pada umur 18 tahun di ibu pejabat Pertubuhan Kebajikan Islam Malaysia (Perkim), Kuala Lumpur. Sebelum masuk Islam, beliau terpengaruh dengan keluarga angkatnya iaitu Hashim Talin dan Saunah Arifin yang tinggal berhampiran rumahnya di Kampung Sungai Choh, Rawang, Selangor.

 Rujukan 

Kategori:Orang dari Selangor
Kategori:Pemeluk Islam
Kategori:Ahli akademik Universiti Islam Selangor
Kategori:Penulis Malaysia